На основу члана 126. Став 4.тачка 18.Закона о основама система образовања и васпитања („Сл. гласник РСˮ бр88/17,27/18,10/2019 и 129/2021), а у вези са чланом 64. Закона о родној равноправности („Сл. гласник РСˮ бр. 52/2021) , директор Основне школе ,,Милинко Кушић“ у Ивањици, Дејан Коматина, доноси

**Р Е Ш Е Њ Е**

**о одређивању лица**

**задуженог за родну равноправност**

1. Именује се Маријана Поледица, дипломирани правник, запослена на пословима секретара у Основној школи ,,Милинко Кушић“ у Ивањици , као лице задужено за родну равноправност у ОШ,,Милинко Кушић“ у Ивањици.

2. Задатак лица из тачке 1. овог решења је да:

1) прати спровођење политика и мера за остваривање и унапређивање родне равноправности из делокруга органа школе.;

2) прати стање о полној структури запослених и радно ангажованих лица у органу школе у ком су одређени и саставља извештаје о утврђеном стању у погледу достигнутог нивоа остваривања родне равноправности у области и из делокруга органа;

3) доставља извештаје из тачке 2.2) овог решења органу управљања школе, које он, након доношења, доставља Министарству;

4) сарађује са Министарством и телима за родну равноправност на питањима значајним за остваривање и унапређивање родне равноправности;

5) припрема податке, анализе и материјале потребне за рад тела за родну равноправност;

6) обавља и друге послове у складу са актом о одређивању лица задуженог за родну равноправност.

О б р а з л о ж е њ е

Чланом 64.став 1. Закона о родној равноправности прописано је да органи јавне власти који имају више од 50 запослених и радно ангажованих лица, дужни су да из реда својих запослених одреде лице задужено за родну равноправност у складу са својим актом о унутрашњем уређењу и систематизацији радних места. О одређивању лица задуженог за родну равноправност и о свакој промени овог лица органи јавне власти обавештавају Министарство ( Министарство за људска и мањинска права)

Ставом 4. истог члана прописана су задужења лице одређеног за родну равноправност, а то су да прати спровођење политика и мера за остваривање и унапређивање родне равноправности из делокруга органа у којем су запослени;да прати стање о полној структури запослених и радно ангажованих лица у органу у коме су одређени и саставља извештаје о утврђеном стању у погледу достигнутог нивоа остваривања родне равноправности у области из делокруга органа; да доставља извештаје из тачке руководиоцу органа, које орган јавне власти, након доношења, доставља Министарству; да сарађује са Министарством и телима за родну равноправност на питањима значајним за остваривање и унапређивање родне равноправности; да припрема податке, анализе и материјале потребне за рад тела за родну равноправност; да обавља и друге послове у складу са актом о одређивању лица задуженог за родну равноправност.

ПРАВНА ПОУКА: Против овог решења може да се уложи жалба органу управљања Школе у року од 15 дана од дана пријема.

РЕШЕЊЕ ДОСТАВИТИ: Именованом, у досије запосленог и архиви Школе.

|  |  |  |
| --- | --- | --- |
|   |   |  Директор школе \_\_\_\_\_\_\_\_\_\_\_\_\_\_\_\_\_\_\_\_\_\_   Дејан Коматина |
|  |  |  |
|  |  |  |